
ΑΠΟΣΠΑΣΜΑ                        
Από το πρακτικό της με αριθ. 1ης/2024  Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 9/2024
Στην Λευκάδα σήμερα  στις 16 του μηνός Ιανουαρίου  του έτους  2024,  ημέρα  Τρίτη και  ώρα 12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 8, 9 & 26 του Ν. 5056/2023 και την υπ΄ αριθ. 1328/110575/2023/23-12-2023 εγκ. Υπ. Εσωτερικών, ύστερα από την αριθ. πρωτ: 830/12.1.2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.
         ΠΑΡΟΝΤΕΣ                                                                 ΑΠΟΝΤΕΣ                   

	1
	Βεργίνης Ξενοφών, Δήμαρχος, Πρόεδρος Δ.Ε.
	1
	Καλός Χαράλαμπος

	2
	Αρματάς Γεράσιμος
	2
	

	3
	Βεργίνης Σπυρίδων
	3
	

	4
	Καραγιάννης Αθανάσιος
	4
	

	5
	Κωνσταντινίδη Σεβαστή
	5
	

	6
	Δρακονταειδής Κωνσταντίνος
	6
	

	7
	
	7
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.


Ο κ. Καλός Χαράλαμπος, προσήλθε κατά την συζήτηση του 1ου θέματος της Η.Δ.

ΘΕΜΑ 9ο: Απόφαση Δ.Ε. επί της από 22-09-2023 (αρ. εκθ. καταθ. 262/2023) αγωγής του Ε. Θ. του Σ., της Μ. Θ. του Σ. και της Γ. Κ. του Σ. κατά  (μεταξύ άλλων και) του Δήμου Λευκάδας ενώπιον του Μονομελούς Πρωτοδικείου Λευκάδας. 

Εισηγητής: Δημήτριος Μασούρας, δικηγόρος του Δήμου

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στον κ. Δημήτριο Μασούρα, δικηγόρο του Δήμου, ο οποίος εισηγούμενος το θέμα, έθεσε υπόψη των μελών της Επιτροπής την εξής γνωμοδότησή του:

«Με την εν θέματι αγωγή του ο αντίδικος ζητά, εκτός των άλλων αιτημάτων του, να αποκοπεί από το κτηματολογικό του φύλλο και να προστεθεί στην ιδιοκτησία του Δήμου Λευκάδας ως αγροτικός δρόμος και να λάβει  ειδικής έκτασης ΚΑΕΚ, το εδαφικό τμήμα το οποίο περιγράφεται στην αγωγή και αποτυπώνεται στο από μηνός Αυγούστου 2023 τοπογραφικό διάγραμμα του Πολιτικού Μηχανικού Διονύσιου Βασιλόπουλου, συνημμένο στην ως άνω αγωγή και το οποίο βρίσκεται στην Τοπική Κοινότητα Νυδριού του Δήμου Λευκάδας, στην ειδική θέση «ΦΑΓΙΑΣ».

     Συγκεκριμένα, εκτός των άλλων επίδικων τμημάτων που αφορούν  την ιδιοκτησία των άλλων αντιδίκων, γίνεται λόγος για το κάτωθι επίδικο τμήμα, ήτοι: εδαφικό τμήμα εμβαδού εκατόν ενενήντα τετραγωνικών μέτρων και πενήντα επτά εκατοστών (190,57 τ.μ.), το οποίο αποτυπώνεται στο τοπογραφικό διάγραμμα με τα στοιχεία «ΤΜΗΜΑ Η».

    Η άποψη της υπηρεσίας μας, προς την οποία μέχρι σήμερα δεν περιήλθαν απόψεις από τις συναρμόδιες υπηρεσίες ή την Τοπική Κοινότητα, είναι ότι  οι ενάγοντες φέρουν το βάρος απόδειξης του ισχυρισμού τους, ήτοι πρέπει να αποδείξουν  ότι το επίδικο εδαφικό τμήμα αποτελούσε τμήμα αγροτικού δρόμου και για τον λόγο αυτό πρέπει να λάβει ΚΑΕΚ ειδικής έκτασης. Ο Δήμος Λευκάδας δεν διαθέτει αυτή τη στιγμή στοιχεία, ούτε να συνομολογήσει, ούτε να αρνηθεί την ένδικη αγωγή. Σημειώνουμε ότι η ύπαρξη κοινόχρηστης οδού εκτός ρυμοτομικού σχεδίου, αποτελεί κατά πάγια νομολογία ζήτημα πραγματικό, συνδέεται δε με σημαντικές έννομες συνέπειες, αναφορικά με την οικοδομησιμότητα των ακινήτων κλπ. 

Στον ορθοφωτοχάρτη του κτηματολογίου είναι εμφανής δια γυμνού οφθαλμού η ύπαρξη οδού στο σημείο σήμερα. Η κοινοχρησία της όμως προϋποθέτει χρήση από αόριστο αριθμό ανθρώπων για διάστημα από το έτος 1865 (δύο γενεές προ της εισαγωγής του ΑΚ, σύμφωνα με το βυζαντινορωμαϊκό δίκαιο). Αξίζει να σημειωθεί ότι η οδός δεν φαίνεται καθόλου καταγεγραμμένη στις κτηματολογικές εγγραφές. 

  Καταληκτική ημερομηνία υποβολής προτάσεων η 22-01-2024.

                              ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαστε στην Δ.Ε. την χορήγηση εντολής στον δικηγόρο του Δήμου Λευκάδας με πάγια αντιμισθία Δημήτριο Ν. Μασούρα, να εκπροσωπεί τον Δήμο Λευκάδας μέχρι την τελεσιδικία της υποθέσεως και να δηλώσει ότι ο Δήμος Λευκάδας δεν διαθέτει επαρκή στοιχεία για τον χαρακτήρα ως κοινόχρηστου ή μη του επιδίκου εδαφικού τμήματος.»
Ακολούθησε συζήτηση και τοποθετήσεις των μελών της Επιτροπής.
Ο Πρόεδρος της Δ.Ε. Δρ. Ξενοφών Ν. Βεργίνης, στη συνέχεια είπε ότι οι υπηρεσίες πρέπει να απαντούν, σε εύλογο χρονικό διάστημα.

Επίσης τόνισε το πρόβλημα, ότι δεν υπάρχουν χαρακτηρισμένοι δρόμοι, αν είναι αγροτικοί, δημοτικοί ή περιφερειακοί, καθώς και δεν υπάρχει ονομασία δρόμων και αρίθμηση.

Ο κ. Καλός Χαράλαμπος στη συνέχεια είπε ότι επειδή για το θέμα υπάρχει προθεσμία έως 22.1.24, να δώσουν εγκαίρως οι υπηρεσίες τις απόψεις τους.

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
ΑΠΟΦΑΣΙΖΕΙ ΟΜΟΦΩΝΑ

Την χορήγηση εντολής στον δικηγόρο του Δήμου Λευκάδας με πάγια αντιμισθία Δημήτριο Ν. Μασούρα, να εκπροσωπεί τον Δήμο Λευκάδας μέχρι την τελεσιδικία της υποθέσεως και να δηλώσει ότι ο Δήμος Λευκάδας δεν διαθέτει επαρκή στοιχεία για τον χαρακτήρα ως κοινόχρηστου ή μη του επιδίκου εδαφικού τμήματος .


Η απόφαση αυτή πήρε αύξοντα αριθμό: 9/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ[image: image1.png]

